OpenLLM-France/wikimedia huggingface dataset:
# Accipitriformes

Els accipitriformes (Accipitriformes) són un d'ocells, que inclou la majoria de rapinyaires diürns. Alguns autors distingeixen aquest ordre del dels falconiformes, mentre que d'altres els consideren un de sol.

## Taxonomia

L'ordre Accipitriformes no existeix en totes les classificacions. Tradicionalment, totes les rapinyaires diürnes (incloent els voltors del Nou Món) eren situades a l'ordre Falconiformes. En la classificació de Sibley-Ahlquist, quedà desmuntat aquest ordre, en incloure les famílies Falconidae, Accipitridae i Sagittaridae a l'ordre Ciconiiformes, mentre que els voltors del Nou Món passaven a formar part de la família Ciconiidae.
En la classificació de NCBI, totes les famílies de rapinyaires diürnes estan en l'ordre Falconiformes, excepte els Cathartidae que s'incorporen als Ciconiiformes.
En la Classificació de Clements 2008, tampoc existeix l'Ordre Accipitriformes i les cinc famílies de rapinyaires (Cathartidae, Pandionidae, Accipitridae, Sagittaridae i Falconidae) estan situades a l'Ordre Falconiformes.
Això no obstant, el Congrés Ornitològic Internacional (COI), separà els Falconidae en el seu propi Ordre (Falconiformes), agrupant la resta de famílies (Cathartidae, Pandionidae, Accipitridae i Sagittaridae) en l'ordre Accipitriformes, deixant d'aquesta manera els rapinyaires diürns separats en dos ordres.
Seguint la classificació del COI (versió 12,2, 2022) els Accipitriformes es classificarien en quatre famílies, 77 gèneres i 264 espècies de la següent manera:
* Família Accipitridae, amb 70 gèneres i 255 espècies.
* Família Cathartidae (Voltors del Nou Món), amb 5 gèneres i 7 espècies.
* Família Pandionidae (Àguiles peixateres), monotípica.
* Família Sagittariidae (Secretari), monotípica.

## Morfologia

* Ocells grans i carnívors.
* Bec fort i corbat.
* Fortes urpes per matar les preses
* Visió agudíssima, en detriment de l'olfacte.

## Alimentació

Són predadors i, per tant, estan situats al darrer nivell tròfic (ensems amb el llop, en el cas dels boscos d'Europa).

## Referències

* ↑ Entre les fonts actuals que els consideren un sol ordre es pot consultar l'entrada falconiformes a la base de dades taxonòmica del NBCI (anglès)
* ↑ Classificació de Clements 2008 (anglès)
* ↑ Classificació del COI Arxivat 2011-07-24 a Wayback Machine. (anglès)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ Lalueza i Fox, Jordi: El llibre dels ocells de Catalunya. Editorial De Vecchi - Edicions Cap Roig. Barcelona, 1987, pàgines 31-32. ISBN 84-315-0434-X

## Enllaços externs

* Informació sobre aquest ordre d'ocells. (castellà)
* Fotografies d'espècies d'aquest ordre. Arxivat 2008-10-07 a Wayback Machine. (castellà)
* Informació sobre els gèneres i espècies d'aquest ordre.
(francès) i (anglès)
# Priscilla Anne Wilkinson

Priscilla Anne Wilkinson (1768-1849 Woodstock, Oxfordshire) va ser l'esposa de l'economista anglès d'origen sefardita David Ricardo. Mentre que Priscilla era una cristiana quàquer, David Ricardo abandonà el judaisme i es convertí en un cristià unitarià. Els pares dels dos membres de la parella els condemnaren a l'ostracisme.
Van tenir tres fills: Osman, David Ricardo MP i Mortimer Ricardo

## Referències

* Family tree
# Hellula

Hellula és un gènere d'arnes de la família Crambidae descrit per Achille Guenée el 1854.

## Taxonomia

* Hellula aqualis Barnes & McDunnough, 1914
* Hellula caecigena (Meyrick, 1933)
* Hellula galapagensis Landry & Roque-Albelo, 2008
* Hellula hydralis Guenée, 1854
* Hellula kempae Munroe, 1972
* Hellula phidilealis (Walker, 1859)
* Hellula rogatalis (Hulst, 1886)
* Hellula simplicalis Herrich-Schäffer, 1871
* Hellula subbasalis (Dyar, 1923)
* Hellula undalis (Fabricius, 1794)
* Hellula sp. nov. (extingida)

## Referències

* ↑ «GlobIZ search». Global Information System on Pyraloidea. [Consulta: 10 febrer 2011].
# Einar Gundersen

Einar Gundersen (20 de setembre de 1896 - Tønsberg, 29 d'octubre de 1962) fou un futbolista noruec de la dècada de 1920.
Fou 33 cops internacional amb la selecció noruega i marcà 26 gols, amb la qual participà en els Jocs Olímpics d'Estiu de 1920.
Pel que fa a clubs, defensà els colors de l'Odd.

## Referències

* ↑ http://www.home.no/greenriver/players/jeja.html
* ↑ «Archived copy». Arxivat de l'original el 4 maig 2013. [Consulta: 22 abril 2013].
# Silvicultrix

Silvicultrix és un gènere d'ocells de la família dels tirànids (Tyrannidae ).

## Taxonomia

Segons la Classificació del Congrés Ornitològic Internacional (versió 2.6, 2010) aquest gènere està format per cinc espècies:
* Silvicultrix frontalis - tirà diademat fosc.
* Silvicultrix spodionota - tirà diademat de Kalinowski.
* Silvicultrix jelskii - tirà diademat de Jelski.
* Silvicultrix pulchella - tirà diademat celladaurat.
* Silvicultrix diadema - tirà diademat ventregroc.
# Víktor Onopko

Víktor Onopko (Luhansk, 14 d'octubre de 1969) Viktor Savélievitx Onopko és un futbolista rus, ja retirat, que ocupava la posició de defensa.

## Biografia

Onopko va donar les seues primeres passes al Stakhanovets Stakhanov, d'on va passar a equips ucraïnesos de primer nivell com el Shakhtar Donetsk o el Dinamo de Kyiv, tot i que amb prou feines va jugar amb aquests conjunts, per aquell temps a la lliga soviètica. El 1990 retorna a Donetsk on ja gaudeix de la titularitat i es presenta com un dels defenses més prometedors de Rússia.
El 1992 fitxa per l'Spartak de Moscou. A l'equip capitalí passa tres temporades i es converteix en peça clau a la defensa, sumant més d'un centenar de partits i marcant fins a 23 gols. A més a més, va ser nomenat futbolista rus dels anys 1993 i 1994. El 1995 deixa la lliga russa i es trasllada a l'espanyola, a les files del Reial Oviedo. L'equip asturià serà on passe la major part de la seua trajectòria, fins al 2002, sent titular i imprescindible perquè els ovetencs mantingueren la categoria.
Després d'un breu pas pel Rayo Vallecano, el 2003 retorna al seu país, aquesta vegada a l'Alania Vladikavkaz. L'any posterior fitxa pel FC Saturn, on es retirarà el 2005.

## Selecció

Amb 109 internacionalitats, Onopko és el jugador que més vegades ha vestit la samarreta de la selecció russa de futbol. Va formar part del combinat del seu país que va acudir als Mundials de 1994 i 2002, així com l'Eurocopa de 1996. En canvi, es va perdre l'edició de Portugal, el 2004, per una lesió.

## Referències

* 1 2 ««Se me saltan las lágrimas al ver tanta gente en el Tartiere»» (en castellà). La Voz de Asturias, 15-09-2018. [Consulta: 26 novembre 2022].
* ↑ Díaz, Mario «Gran expectacion en Oviedo ante el posible debut de Viktor Onopko» (en castellà). El País [Madrid], 20-01-1996. ISSN: 1134-6582.
* 1 2 «Qué fue de... Onopko» (en castellà). LFP. [Consulta: 26 novembre 2022].
* ↑ «Onopko completes century» (en anglès). UEFA, 13-06-2002. [Consulta: 26 novembre 2022].
# Jon Leuer

Jon Leuer (Long Lake, 14 de maig de 1989) és un jugador de bàsquet nord-americà que pertany a la plantilla dels Detroit Pistons de l'NBA. Amb 2,08 metres d'alçada, juga en la posició d'aler pivot.

## Biografia

Leuer va néixer a Long Lake, Minnesota i va assistir a l'Orono High School a Long Lake, on va ser classificat com el 82è millor reclutat universitari de la nació des de la promoció de 2007. Un informe d'exploració deia: "A 6 peus 10 i 228 lliures, Leuer definitivament necessita una mica de temps per omplir el seu marc per a un alt major No obstant això, és un tirador pur amb bones habilitats generals amb la pilota rebotejador. Podria ser un jugador d'impacte amb la seva mida i un conjunt d'habilitats únics si es fa més fort."
Un altre va declarar: "Volava sota el radar abans de la primavera del 2006. Excel·lent jugador des de darrere de la ratlla, sobretot si es té en compte que empènyer 6-10. Cara amunt quatre homes hauran d'afegir força per assolir el seu potencial. Podria ser un Andrew Brackman tipus de forward."

## Referències

* ↑ «Yahoo Sports: Rànquing de Rivals.com – Rivals.com Rivals150 2007». Rivals. yahoo.com. [Consulta: 17 octubre 2013].
* ↑ «Jon Leuer – Yahoo! Esports». Rivals.yahoo.com. [Consulta: 17 octubre 2013].
* ↑ «Scout.com: Perfil de Jon Leuer». Scouthoops.scout.com. [Consulta: 17 octubre 2013].

## Enllaços externs

* Estadístiques de Jon Leuer a Basketball-Reference.com (anglès)
# Província d'Arsi

La província Arsi va ser una província d'Etiòpia amb capital a Asella. Tenia una superfície de 24.600 km² i una població, segons les estimacions de 1993 de 2.157.227 habitants. La província estava dividia en 3 awraja (districte):
* Amba Gugu
* Chilalo
* Ticho
La província es va reduir a la Zona d'Arsi, dins de la regió d'Oròmia amb l'adopció de la Constitució etiòpica de 1995.
Tant l'antiga província com l'actual zona s'anomenen així, ja que estan habitades per l'ètnia arsi, del poble oromo.

## Enllaços externs

* «Província d'Arsi». Gran Enciclopèdia Catalana. Barcelona: Grup Enciclopèdia Catalana.
# Dureil

Dureil és un municipi francès situat al departament del Sarthe i a la regió de País del Loira. L'any 2007 tenia 68 habitants.

## Demografia
### Població

El 2007 la població de fet de Dureil era de 68 persones. Hi havia 28 famílies de les quals 4 eren unipersonals (4 homes vivint sols), 16 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 46 habitatges, 29 eren l'habitatge principal de la família, 14 eren segones residències i 3 estaven desocupats. Tots els 45 habitatges eren cases. Dels 29 habitatges principals, 21 estaven ocupats pels seus propietaris, 7 estaven llogats i ocupats pels llogaters i 1 estava cedit a títol gratuït; 1 tenia una cambra, 1 en tenia dues, 3 en tenien tres, 3 en tenien quatre i 21 en tenien cinc o més. 24 habitatges disposaven pel capbaix d'una plaça de pàrquing. A 14 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Dureil el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 4 |
| 0 | 50 a 54 | 4 |
| 4 | 45 a 49 | 4 |
| 0 | 40 a 44 | 0 |
| 4 | 35 a 39 | 0 |
| 8 | 30 a 34 | 4 |
| 8 | 25 a 29 | 12 |
| 0 | 20 a 24 | 4 |
| 0 | 15 a 19 | 4 |
| 0 | 10 a 14 | 0 |
| 4 | 5 a 9 | 0 |
| 12 | 0 a 4 | 4 |

## Economia

El 2007 la població en edat de treballar era de 43 persones, 36 eren actives i 7 eren inactives. De les 36 persones actives 34 estaven ocupades (18 homes i 16 dones) i 2 estaven aturades (2 homes). De les 7 persones inactives 5 estaven jubilades, 1 estava estudiant i 1 estava classificada com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de comerç i reparació d'automòbils, 1 d'una empresa d'hostatgeria i restauració i 2 d'empreses financeres.
L'únic servei als particulars que hi havia el 2009 era un restaurant.
L'any 2000 a Dureil hi havia 11 explotacions agrícoles que ocupaven un total de 420 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Dureil a l'INSEE.
* Évolution et structure de la population Fitxa amb el detall de dades de Dureil a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Silvinichthys

Silvinichthys és un gènere zoològic de peix gat (ordre Siluriformes, comunament denominats llapis o peixos gat paràsits) de la família de les Trichomycteridae.

## Taxonomia

* Silvinichthys bortayro (Fernández & de Pinna, 2005)
* Silvinichthys mendozensis (Arratia, Chang, Menu-Marque & Rojas, 1978)
# Víktor Motxulski

Víktor Ivànovitx Motxulski (a vegades Victor von Motschulsky, en rus: Виктор Иванович Мочульский Sant Petersburg, 11 d'abril de 1810 - Simferòpol, 5 de juny del 1871) fou un entomòleg rus interessat especialment en els coleòpters.
Va ser coronel de l'Armada Imperial, la qual cosa li va permetre realitzar nombrosos viatges. Va estudiar i va descriure molts escarabats nous a Sibèria, Alaska, els Estats Units, Europa i Àsia. No semblava molt interessat en els treballs anteriors d'altres naturalistes i el seu treball en taxonomia no és molt encertat, no obstant això, va descriure nombrosos gèneres i espècies, que continuen sent vàlids en l'actualitat.
La seua col·lecció es conserva actualment, i es troba dividida entre el Museu Zoològic de la Universitat Estatal de Moscou, el Museu Zoològic de Sant Petersburg, el Museu Humboldt i l'Institut d'Entomologia alemany. Les contribucions publicades per Motschoulsky a la miriapodologia són molt poques, però fins i tot aquestes han estat àmpliament descuidades.
Entre les seues obres:
* Insectes de la Sibérie rapportés d'un voyage fait en 1839 et 1840, 1845 ("Insectes de Sibèria reportats en un viatge realitzat entre 1839 i 1840")
* Die Kaefer Russlands, 1850 ("Els escarabats de Rússia")
* Coléoptères nouveaux de la Californie, 1859 ("Nous escarabats de Califòrnia")
* Études entomologiques, 10 volums entre 1852 i 1861 ("Estudis entomològics")
* Catalogue des insectes reçus du Japon, 1866 ("Catàleg d'insectes rebuts del Japó")

## Referències

* ↑ http://animalandia.educa.madrid.org/cientifico.php?autor_des=Motschulsky
* ↑ Golovatch, S. (2014). The myriapodological legacy of Victor Ivanovich Motschoulsky (1810–1871). ZooKeys, 426, 11–16. doi:10.3897/zookeys.426.8011
# Johanna Goliszewski

Johanna Goliszewski (* 9 de maig de 1986 a Allenstein, Polònia) és una esportista alemanya que competeix en bàdminton en la categoria de dobles. Ella és una soldat esportiva de la Bundeswehr en actiu.

## Referències

* ↑ «Johanna Goliszewski» (en alemany). deutsche-olympiamannschaft.de. Arxivat de l'original el 6 d'agost 2016. [Consulta: 18 juliol 2016].

## Enllaços externs

* Lloc web de Johanna Goliszewski
* http://badminton.de/Johanna-Goliszewski.1776.0.html Arxivat 2016-03-04 a Wayback Machine.
# Abrophyllum

Abrophyllum (sinònim: Brachynema F.Muell.) és un gènere monotípic de plantes amb flors dins la família Saxifragaceae sensu lato segons Engler, A. a Engler & Prantl i Schulze-Menz, G. K. a Melchior, 1964; està posat dins la subfamília Escallonioideae, Tribu Cuttsieae, està estretament emparentat amb Cuttsia. A l'APG II system Abrophyllum està ficat a la família Rousseaceae.
La seva única espècie és Abrophyllum ornans que és un arbust o un arbret de fins 8 m d'alt.
És planta nativa d'Austràlia (New South Wales i Queensland). Habita la selva plujosa tropical i temperada càlida. Des de Illawarra de New South Wales fins a la serralada McIlwraith Range.

## Referències

* ↑ Floyd, A.G., Rainforest Trees of Mainland South-eastern Australia, Inkata Press 1989, ISBN 0-909605-57-2, page 126

## Bibliografia

* Bentham, G. & Hooker, J. D. (1862-1867). Genera Plantarum.Volume I, p. 647. Reeve, London
* Engler, A. (1930). Saxifragaceae. In Engler, A. & Prantl, K.:Die Natürlichen Pflanzenfamilien, 18a, 2nd Edition, p. 213. (In German)
* Schulze-Menz, G.K. (1964). Rosales. In H. Melchior (Editor). A. Engler's: Syllabus der Pflanzenfamilien, Volume II, 12th edition. Berlin: Gebrüder Borntraeger, pp. 193–242.
* Hutchinson, J.(1967):The Genera of Flowering Plants, Volume II, p. 30.
* Gustafsson, M. H. G. & Bremer, K. (1997). The circumscription and systematic position of Carpodetaceae.Australian Systematic Botany 10(6): 855-862. [It is proposed that the family Carpodetaceae be expanded to encompass Abrophyllum and Cuttsia.]
* Takhtajan, A. (1997). Diversity and classification of flowering plants, 370-373. ISBN 0-231-10098-1
* Hils, M. H. (1985). Comparative anatomy and systematics of twelve woody Australasian genera of the Saxifragaceae. Matthew Hils: Florida xvi, 239, [33]p. - illus. Icones, Anatomy and morphology. Thesis: University of Florida: PhD [including Abrophyllum]

## Enllaços externs

* Abrophyllum - Brisbane Rainforest Action & Information Network
* PlantNET
# Gwylog ap Beli

Gwylog ap Beli (? – 725) va ser un rei de Powys que visqué al segle viii, fill de Beli ap Eiludd. Encara que és una època poc documentada de la història de Gal·les, es creu que el va succeir el seu fill Elisedd ap Gwylog, per bé que les genealogies que parles d'aquesta època, i que es van elaborar dos-cents anys més tard, entren en contradiccions temporals.
# Edvin Wilson

Edvin Wilson (Tranemo, Västra Götaland, 25 d'abril de 1989) és un ciclista suec, professional des del 2012.

## Palmarès

* 2006
** Campió de Suècia júnior en contrarellotge
** Campió de Suècia júnior en contrarellotge per equips
* 2014
** 1r a l'Arno Wallaard Memorial

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Societat anònima laboral

Una Societat Anònima Laboral (S.A.L) és una societat mercantil en la qual el capital està dividit en accions, com en una Societat Anònima, però amb la particularitat que la majoria de les accions han de pertànyer obligatòriament als seus socis treballadors. És per això que es considera un tipus d'empresa més propera a una cooperativa que a una societat capitalista.

## Característiques

La societat anònima laboral pot tenir:
* socis capitalistes no treballadors
* socis treballadors
* treballadors no socis
I es caracteritza pel fet que la majoria del capital social ha de pertànyer als socis treballadors, els quals, obligatòriament, han de tenir una relació laboral per temps indefinit (sigui a jornada completa o a temps parcial)
El nombre de treballadors no socis que puguin estar contractats en temps indefinit està limitat i la llei afavoreix el seu pas a socis treballadors. Així mateix, es limita el nombre d'hores a l'any que els treballadors no socis poden fer i que no pot superar el 15% (un 25% en empreses petites de menys de 25 treballadors) de les hores treballades pels socis treballadors. Així doncs, es protegeix que la major part del treball sigui aportat pels socis.

## Avantatges i condicions en la legislació catalana

Les societats anònimes laborals es poden inscriure al Registre General de Cooperatives, Societats Laborals i Autoempresa de la Generalitat de Catalunya i això els dona avantatges tributaris. També poden acollir-se a les mateixes subvencions que les cooperatives i acollir-se a la capitalització de l'atur per constituir-se.
Per constituir-se, han de ser un mínim de 3 socis. Cap soci no pot tenir-ne més d'un 33% del capital, amb l'excepció de les que tenen ens públics com a socis, on aquests poden arribar fins al 49% del capital.

## Vegeu també

* Orquestra Simfònica del Vallès (societat anònima laboral, on els músics són propietaris de l'orquestra).
* TUSGSAL (societat anònima laboral de transports urbans, amb més de 500 treballadors, on la majoria dels quals són propietaris de l'empresa).

## Referències

* 1 2 3 4 5 Colomer i Espinet, Albert. «Elecció de la forma jurídica». A: Passos i costos per posar en marxa un projecte d'autoocupació CP'AC. 5a. Barcelona: Fundació Privada per la Promoció de l'Autoocupació de Catalunya, 2000, p. 14-16.
# Abronia

Abronia és un gènere de plantes herbàcies de la família de les Nictaginàcies. Inclou 86 espècies descrites i d'aquestes, només 20 acceptades.
Es tracta d'un gènere nadiu de l'oest d'Amèrica del nord, des de Wyoming a Texas, Califòrnia i el nord de Mèxic. Creix en sòls secs i sorrencs.

## Taxonomia

* Abronia alpina
* Abronia ameliae
* Abronia ammophila
* Abronia angustifolia
* Abronia argillosa
* Abronia bigelovii
* Abronia bolackii
* Abronia carletonii
* Abronia cycloptera
* Abronia elliptica
* Abronia fragrans
* Abronia latifolia
* Abronia macrocarpa
* Abronia maritima
* Abronia mellifera
* Abronia nana
* Abronia pogonantha
* Abronia turbinata
* Abronia umbellata
* Abronia villosa

## Referències

* ↑ «Abronia». The Plant List. [Consulta: 11 octubre 2014].
* ↑ Flora d'Amèrica del nord: Abronia
# Chancey Juday

Chancey Juday (Millersburg, Indiana, 1871 — Madison, Wisconsin, 1944) va ser un limnòleg estatunidenc. Juntament amb George Evelyn Hutchinson va publicar diversos estudis sobre la hidrografia, la morfologia i la distribució vertical dels gasos dissolts en els llacs de Wisconsin (1911) que han suposat una important contribució en el camp de la limnologia. Va fundar i presidir l'Associació de Limnologia d'Amèrica i va guanyar el Premi Leidy el 1943.

## Referències

* ↑ «Chancey Juday». Gran Enciclopèdia Catalana. Barcelona: Grup Enciclopèdia Catalana.
# Weissella kimchii

Weissella kimchii (abreujat W. kimchii) és un bacteri grampositiu, anaerobi facultatiu, catalasa negatiu, no esporulant i no mòbil, que es va aïllar per primera vegada del kimchi parcialment fermentat el 2002. W. kimchii també es va identificar com un dels bacteris de l'àcid làctic responsable de la fermentació del gowé (una beguda fermentada produïda a partir del sorgo). És un sinònim heterotípic de Weissella cibaria.
Es va identificar la soca Weissella kimchii PL9023 com a probiòtic potencial per a la salut vaginal en les dones.

## Referències

* ↑ Cheigh, Chan-Ick; Choi, Hak-Jong; Kim, Seong-Bo; Lee, Jung-Choul; Park, Jung-Min «Weissella kimchii sp. nov., a novel lactic acid bacterium from kimchi.» (en anglès). International Journal of Systematic and Evolutionary Microbiology, 52, 2, 01-03-2002, pàg. 507–511. DOI: 10.1099/00207713-52-2-507. ISSN: 1466-5026.
* ↑ Vieira-Dalodé, G.; Jespersen, L.; Hounhouigan, J.; Moller, P.L.; Nago, C.M. «Lactic acid bacteria and yeasts associated with gowé production from sorghum in Bénin: Lactic acid bacteria and yeasts in gowé production» (en anglès). Journal of Applied Microbiology, 103, 2, 01-08-2007, pàg. 342–349. DOI: 10.1111/j.1365-2672.2006.03252.x.
* ↑ taxonomy. «Taxonomy browser (Weissella cibaria)». [Consulta: 4 desembre 2019].
* ↑ Lee, Yeonhee «Characterization of Weissella kimchii PL9023 as a potential probiotic for women» (en anglès). FEMS Microbiology Letters, 250, 1, 01-09-2005, pàg. 157–162. DOI: 10.1016/j.femsle.2005.07.009.
# Weissella oryzae

Weissella oryzae (abreujat W. oryzae) és un bacteri grampositiu amb morfologia de bacil o coc el qual es pot agrupar en parelles o bé formant cadenes. Pot créixer a temperatures d'entre 10 °C i 42 °C, en un rang de pH entre 3,9–9,0 i a concentracions de NaCl entre 4,0–6,5%. Produeix àcid a partir de ribosa, xilosa, glucosa, fructosa, arabinosa i mannosa, entre d'altres. El peptidoglicà de la paret cel·lular conté àcid glutàmic, lisina, serina i alanina. No pot hidrolitzar l'esculina, però si l'arginina. De la fermentació dels glúcids només es dona la formació de l'enantiòmer D-àcid làctic. El percentatge de G+C del DNA és del 40,6%.
La soca tipus és la SG25T. Es va aïllar de grans d'arròs fermentats l'any 2013 a Tochigi, Japó.

## Referències

* ↑ Fusco, Vincenzina; Quero, Grazia M.; Cho, Gyu-Sung; Kabisch, Jan; Meske, Diana «The genus Weissella: taxonomy, ecology and biotechnological potential». Frontiers in Microbiology, 6, 17-03-2015. DOI: 10.3389/fmicb.2015.00155. ISSN: 1664-302X.
* 1 2 Tohno, M.; Kitahara, M.; Inoue, H.; Uegaki, R.; Irisawa, T. «Weissella oryzae sp. nov., isolated from fermented rice grains» (en anglès). INTERNATIONAL JOURNAL OF SYSTEMATIC AND EVOLUTIONARY MICROBIOLOGY, 63, Pt 4, 01-04-2013, pàg. 1417–1420. DOI: 10.1099/ijs.0.043612-0. ISSN: 1466-5026.
* ↑ «Taxonomy browser (Weissella oryzae)». [Consulta: 4 desembre 2019].